google/wiki40b huggingface dataset:
मित्र तारा

अन्य भाषाओं में

अंग्रेज़ी में मित्र को "अल्फ़ा सॅन्टौरी" (Alpha Centauri) और मित्र "सी" को "प्रॉक्सिमा सॅन्टौरी" (Proxima Centauri) बोलते हैं। मित्र के कई अन्य पारम्परिक नाम हैं जैसे की राइजिल कॅन्टौरस (Rigil Kentaurus) और टोलिमान (Toliman)। सोचा जाता है के टोलिमान का नाम अरबी भाषा के "अल-ज़ुल्मान" (الظلمان) शब्द से आया है, जिसका अर्थ है "शुतुरमुर्ग़"।

ग़ैर-सौरीय ग्रह

मित्र "बी" तारे के इर्द-गिर्द एक ग़ैर-सौरीय ग्रह परिक्रमा करता हुआ पाया गया है। इसका नामकरण 'मित्र बी-बी' (Alpha Centauri Bb) करा गया। इस ग्रह का आकार (द्रव्यमान और व्यास) लगभग पृथ्वी के बराबर है लेकिन यह अपने सूरज से केवल ६० लाख किमी दूर है (जबकि पृथ्वी सूरज से १५ करोड़ किमी दूर है)। इस कारण से इसपर तापमान बहुत ऊँचा होने की सम्भावना है - [[खगोलशास्त्री] अनुमान लगते हैं कि यह १,२०० डिग्री सेन्टीग्रेड से भी ऊँचा होगा, यानि इसपर पत्थर लावा की तरह पिघले हुए होंगे। इस नज़दीकी के कारण यह अपने तारे की एक परिक्रमा भी केवल ३.२ दिनों में पूरी कर लेता है। फिर भी ऐसा देखा गया है कि जब इतने कम आकार का ग्रह हो तो ऐसे मंडल में अक्सर अन्य ग्रह भी होते हैं। वैज्ञानिक कहते हैं कि संभव है कि इस तारे में अन्य ग्रह भी हों जो वासयोग्य क्षेत्र में हैं।
| radius = 1.2234±0.0053
विष्णुपुर, बाँकुड़ा

विवरण

विष्णुपुर एक प्रसिद्ध शहर है। कभी मल्ल राजाओं की राजधानी रहा बांकुड़ा (पश्चिम बंगाल) का विष्णुपुर शहर टेराकोटा के मंदिरों, बालूचरी साड़ियों व पीतल की सजावटी वस्तुओं के अलावा हर साल दिसंबर के आखिरी सप्ताह में लगने वाले मेले के लिए भी मशहूर है। यह मेला कला व संस्कृति का अनोखा संगम है। यहां दूर-दूर से अपना हुनर दिखाने कलाकार आते हैं तो उनकी कला के पारखी पर्यटक भी आते हैं। साल के आखिरी सप्ताह के दौरान पूरा शहर उत्सव के रंगों में रंग जाता है। मल्ल राजाओं के नाम पर इसे 'मल्लभूमि' भी कहा जाता था। यहां लगभग एक हजार वर्षों तक इन राजाओं का शासन रहा। उस दौरान विष्णुपुर में टेराकोटा व हस्तकला को तो बढ़ावा मिला ही, भारतीय शास्त्रीय संगीत का विष्णुपुर घराना भी काफी फला-फूला। वैष्णव धर्म के अनुयायी इन मल्ल राजाओं ने 17वीं व 18वीं सदी में जो मशहूर टेराकोटा मंदिर बनवाए थे, वे आज भी शान से सिर उठाए खड़े हैं। यहां के मंदिर बंगाल की वास्तुकला की जीती-जागती मिसाल हैं।
पश्चिम बंगाल की राजधानी कोलकाता से कोई दो सौ किमी दूर बसा यह शहर राज्य के प्रमुख पर्यटनस्थलों में शामिल है। खासकर मेले के दौरान तो यहां काफी भीड़ जुटती है। मल्ल राजा वीर हंबीर और उनके उत्तराधिकारियों- राजा रघुनाथ सिंघा व वीर सिंघा ने विष्णुपुर को तत्कालीन बंगाल का प्रमुख सांस्कृतिक केंद्र बनाने में अहम भूमिका निभाई थी। शहर के ज्यादातर मंदिर भी उसी दौरान बनवाए गए।
यहां स्थित रासमंच पिरामिड की शक्ल में ईंटों से बना सबसे पुराना मंदिर है। 16वीं सदी में राजा वीर हंबीरा ने इसका निर्माण कराया था। उस समय रास उत्सव के दौरान पूरे शहर की मूर्तियां इसी मंदिर में लाकर रख दी जाती थीं और दूर-दूर से लोग इनको देखने के लिए उमड़ पड़ते थे। इस मंदिर में टेराकोटा की सजावट की गई है जो आज भी पर्यटकों को लुभाती है। इसकी दीवारों पर रामायण, महाभारत व पुराणों के श्लोक खुदाई के जरिए लिखे गए हैं। इसी तरह 17वीं सदी में राजा रघुनाथ सिंघा के बनवाए जोरबंगला मंदिर में भी टेराकोटा की खुदाई की गई है। शहर में इस तरह के इतने मंदिर हैं कि इसे मंदिरों का शहर भी कहा जा सकता है।
टेराकोटा विष्णुपुर की पहचान है। यहां इससे बने बर्तनों के अलावा सजावट की चीजें भी मिलती हैं। मेले में तो एक सिरे से यही दुकानें नजर आती हैं। इसके अलावा पीतल के बने सामान भी यहां खूब बनते व बिकते हैं। इन चीजों के अलावा यहां बनी बालूचरी साड़ियां देश ही नहीं बल्कि पूरी दुनिया में मशहूर हैं। इन साड़ियों पर महाभारत व रामायण के दृश्यों के अलावा कई अन्य दृश्य कढ़ाई के जरिए उकेरे जाते हैं। बालूचरी साड़ियां किसी परिचय की मोहताज नहीं हैं। देश ही नहीं बल्कि विदेशों में भी इन साड़ियों ने अपनी अलग पहचान कायम की है।
जालौर जिला

तथ्य

एस. टी. डी (STD) कोड 02973 है। ज़िला समुद्रतल से 268 मीटर की ऊँचाई पर है।

इतिहास

दहिया शासक वराह जिसने यहाँ पर शासन किया। जालोर पर पहले परमार वन्श का शासक था, जिसकी एक पुत्रि थी जिसने दहिया राजपुत से विवाह करा और तब यहाँ दहिया शासक बना। उन्होने १६४ खेडे (गावो) पर शासन किया। उनकी सातवी पीढी के वंशज, मोताजी दहिया, ने गढ बावतरा में ६४ गाव (खेडे) पर शासन किया, जो आज दहियावट्टी के नाम से जानी जाति है।
तलवार

तलवार एक प्रकार का शस्त्र है जिसमें लम्बी फलक (ब्लेड) होती है जिससे किसी के शरीर को काटा/घोंपा जा सकता है।
जगदीश गुप्त

जगदीश गुप्त (१९२४-२००१) शिक्षाविद तथा हिन्दी के आधुनिक कवि थे। हिन्दी कविता में उनका महत्त्वपूर्ण स्थान है। हिन्दी नयी कविता के प्रमुख कवियों-जगदीश गुप्त, रामस्वरुप चतुर्वेदी और विजयदेवनरायण साही में से एक हैं। 
डॉ जगदीश गुप्त का जन्म ०३ अगस्त १९२४ ई॰ को उत्तर प्रदेश के हरदोई जिले  के  शाहाबाद में हुआ।  आपने इलाहाबाद विश्वविद्यालय से एम.ए. तथा डी.फिल. की उपाधि प्राप्त की और १९५० में इलाहाबाद विश्वविद्यालय के हिन्दी विभाग में प्राध्यापक के पद पर नियुक्त हो गए। १९८७ में डा॰ गुप्त हिन्दी विभाग के विभागाध्यक्ष पद से सेवा निवृत्त हुए। १९५४ में "नई कविता" के सम्पादन के साथ आरम्भ की गई अपनी साहित्य यात्रा में डा॰ गुप्त ने ३५ ग्रंथों की रचना की। गुप्त जी का निधन २६ मई २००१ में हुआ।

पुरस्कार व सम्मान

डा॰ गुप्त को उत्तर प्रदेश के भारत भारती (पुरस्कार) तथा मध्य प्रदेश के मैथिलीशरण गुप्त पुरस्कार से सम्मानित किया जा चुका है।
रेडियो आवृत्ति चतुर्ध्रुवी

रेडियो आवृत्ति चतुर्ध्रुवी (radio-frequency quadrupole (RFQ)), रैखिक त्वरक का एक अवयव है जो कम ऊर्जा (50keV से 3MeV) के कणपुंज (बीम) के त्वरित करने के लिये प्रयुक्त होता है।
पंडित रविशंकर शुक्ल विश्वविद्यालय

विश्वविद्यालय का कुलचिन्ह

पं रविशंकर शुक्ल विश्वविद्यालय के कुलचिह्न के मध्य भाग में रायपुर जिले में स्थित राजिम के विख्यात राजीवलोचन मंदिर का संपूर्ण शिखर है जो छत्तीसगढ़ (प्राचीन दक्षिण कोसल) की वैभवपूर्ण सांस्कृतिक धरोहर को द्योतित करता है।
उगता हुआ सूर्य वेदांती विचारधारा की प्रजापति-विद्या तथा संवत्सर-विद्या के उत्कृष्ट ज्ञान का प्रतीक है। शिखर के दोनों ओर तरंगित रेखाओं का अंकन छत्तीसगढ़ की गंगा-महानदी (प्राचीन चित्रोत्पला) का प्रतीकात्मक चित्रण है।
शिखर के निम्नार्ध भाग में बाईं और दाईं ओर अर्धवृत्ताकार रूप में फैली हुई गेहूं और धान की बालियां कृषि को छत्तीसगढ़वासियों के आर्थिक जीवन का आधार सिद्ध करती हैं तथा उनसे इस क्षेत्र की सभ्यता का ग्राम्य प्रकृति का होना प्रकट होता है। ये सभी प्रतीक एक बड़े वृत से घिरे हुए हैं, जो भूमंडल का चिन्ह है। इस वृत में विश्वविद्यालय का नाम नागरी और रोमन वर्णों में लिखा हुआ है, जो बाई से दाई ओर बढ़ता हुआ केंद्रीय वृत्त को चारों ओर से घेरे हुए है।
बड़ा वृत पंखाकृति के कोनों वाले एक अर्धवृत्ताकार पादपीठ पर आधारित है। इस पादपीठ की अभिरचना हंस की प्रतीकात्मक अभिव्यक्ति है, जो भारतीय चिंतन में उत्कृष्ट ज्ञान के लिए प्रयुक्त होता है। इस पर विश्वविद्यालय की आदर्शोक्ति नागरी वर्णों में अभिलिखत है, जिसका चयन ऋग्वेद के अग्निसूक्त से किया गया है।
यह उक्ति है “अग्ने नय सुपथा राये”, जिसका अनुवाद इस प्रकार है - “हे अग्नि! हमें अच्छे मार्ग से समृद्धि की ओर ले चलो।”

दीक्षांत समारोह

पं रविशंकर शुक्ल विश्वविद्यालय का २१वां दीक्षांत समारोह २१ फरवरी २०१५ को आयोजित किया गया। समारोह में मुख्य अतिथि नेशनल रिसर्च प्रोफेसर, स्कूल अॉफ केमेस्ट्री, हैदराबाद विश्वविद्यालय प्रो. गोवर्धन मेहता थे। अध्यक्षता छत्तीसगढ़ के राज्यपाल बलरामजी दास टंडन ने की। समारोह में डॉक्टर ऑफ फिलासफी और वर्ष २०१३-१४ में प्रथम श्रेणी से उर्त्तीण प्रावीण्य सूची में शामिल छात्रों को स्वर्ण पदक प्रदान किया गया।
ब्यूरो 39

ब्यूरो 39, उत्तर कोरिया के सबसे गुप्त संगठनों में से एक है। इसे 'रूम ३९' और 'आफिस ३९' भी कहते हैं। इस संगठन का मुख्य काम है उत्तर कोरिया के शासक किम जोंग-इल के लिये गुप्त रूप से विदेशी मुद्रा इकठ्ठा करना।
मीडिया रिपोर्टों के अनुसार ब्यूरो 39 विदेशी मुद्रा को इकठ्ठा करने के लिए कथित तौर पर जालसाजी, हथियारों के अवैध कारोबार और काले धन के अवैध लेन-देन में लिप्त है।

कार्यप्रणाली

ब्यूरो 39 का गठन कैसे हुआ यह आज भी राज़ है। लेकिन पश्चिमी देशों की गुप्तचर एजेंसियों का अनुसार रूम 39 की स्थापना वर्ष 1970 के दशक में की गई थी और यह सीधे नेशनल डिफेंस कमीशन के चेयरमैन, किम जोंग-इल को रिपोर्ट करता है। खुफिया सूचनाओ के आधार पर दावा किया जाता है कि इस संगठन ने अब तक लगभग ५ बिलियन डॉलर की मोटी रकम इकट्ठी कर ली है।
पश्चिमी देशों की गुप्तचर एजेंसियों को मिली थोड़ी बहुत जानकारी के अनुसार मौजूदा समय में चीन और स्विट्जरलैंड में 10 से 20 बैंक अकाउंट हैं।
आदत (मनोविज्ञान)

किसी भी कार्य को अगर लगातार किया जाए तो वह कार्य हमें आसान, मनोरंजक और लुभावना लगने लगता है और इसे करना पसंद आने लगता है जिसे हम आदत कहते है चाहे वह कार्य हमें अच्छे मार्ग पर ले जाता हो या बुरे मार्ग पर । एक बार किसी चीज़ का आदत लग लाने पर उसे छोड़ना बहुत मुश्किल हो जाता है अतः अनजाने में हमें बुरा आदत ना लगे इसी लिए हमें जान बूझ कर अच्छी आदत डालनी चाहिए। 
By: #BkSinghRaunak
हाइपरलिपिडिमिया

हाइपरलिपिडिमिया होम्योपैथी में कोलेस्टेरॉल को कहते हैं।
वसा

lipid
वसा अर्थात चिकनाई शरीर को क्रियाशील बनाए रखने में सहयोग करती है। वसा शरीर के लिए उपयोगी है, किंतु इसकी अधिकता हानिकारक भी हो सकती है। यह मांस तथा वनस्पति समूह दोनों प्रकार से प्राप्त होती है। इससे शरीर को दैनिक कार्यों के लिए शक्ति प्राप्त होती है। इसको शक्तिदायक ईंधन भी कहा जाता है। एक स्वस्थ व्यक्ति के लिए १०० ग्राम चिकनाई का प्रयोग करना आवश्यक है। इसको पचाने में शरीर को काफ़ी समय लगता है। यह शरीर में प्रोटीन की आवश्यकता को कम करने के लिए आवश्यक होती है। वसा का शरीर में अत्यधिक मात्रा में बढ़ जाना उचित नहीं होता। यह संतुलित आहार द्वारा आवश्यक मात्रा में ही शरीर को उपलब्ध कराई जानी चाहिए। अधिक मात्रा जानलेवा भी हो सकती है, यह ध्यान योग्य है। यह आमाशय की गतिशीलता में कमी ला देती है तथा भूख कम कर देती है। इससे आमाशय की वृद्धि होती है। चिकनाई कम हो जाने से रोगों का मुकाबला करने की शक्ति कम हो जाती है। अत्यधिक वसा सीधे स्रोत से हानिकारक है। इसकी संतुलित मात्रा लेना ही लाभदायक है।

प्रकार

खाद्य पदार्थों में कई प्रकार की वसा होती है। इनमें से प्रमुख तीन प्रकार की होती हैं, संतृप्त (सैच्युरेटेड), एकल असंतृप्त (मोनो अनसेचुरेटेड) और बहु-असंतृप्त (पॉली अनसेचुरेटेड)।

* संतृप्त वसा

संतृप्त वसा नुकसानदेह एलडीएल कोलेस्ट्रॉल बढ़ाती है, इसे सीमित मात्रा में ही लेना चाहिए। मक्खन, शुद्ध घी, वनस्पति घी, नारियल और ताड़ का तेल संतृप्त वसा के प्रमुख स्रोत हैं। ठोस नजर आने वाले हाइड्रोजिनेटिड वनस्पति घी में ट्रांस-फैट एसिड होते हैं। ये भी नुकसानदेह होते हैं।

* असंतृप्त वसा

असंतृप्त वसा कोलेस्ट्रॉल के एचडीएल अंश बढ़ाती है। यह सीमित मात्रा में ठीक कही जा सकती है। प्रायः भोजन में एकल असंतृप्त वसा और बहु-असंतृप्त वसा समान मात्रा में हो तो ठीक रहता है। एलडिएल कोलेस्ट्रॉल घटाने हेतु, संतृप्त वसा कम कर दें और एकल असंतृप्त वसा बढ़ा दें। एकल असंतृप्त वसा के प्रमुख स्रोत मूंगफली, सरसों और जैतून के तेल हैं, जबकि करडी, सूरजमुखी, सोयाबीन और मकई के तेलों में बहुअसंतृप्त वसा अधिक होती है। कुछ पकवान एक प्रकार के और कुछ अन्य तेलों में बनाने चाहिये। इससे एकल असंतृप्त और बहु-असंतृप्त वसा दोनों की पूर्ति होती रहती है।
दिन में कुल १५-२० ग्राम खाना पकाने का तेल ही प्रयोग करना चाहिये। वसा की शेष दैनिक जरूरत अनाज, दालों और सब्जियों से पूरी हो जाती है। बादाम, काजू और मूंगफली तथा दूध, पनीर और क्रीम में भी वसा प्रचुर मात्रा में होती है। वसा वाले वनस्पति तेल में बने पकवान भी बार-बार गरम किए जाएं तो नुकसानदेह होते हैं। अच्छी सेहत के लिए व्यंजनों को तलें नहीं, बल्कि उन रेसिपी पर जोर दें जिनमें पकवान स्टीम, बेक या ग्रिल करके बनते हैं।
दैनिक पूजा

ध्यान श्लोक

शुक्लाम्बर धरं विष्णुं शशि वर्णम् चतुर्भुजम् . 
प्रसन्न वदनं ध्यायेत् सर्व विघ्नोपशान्तये ..

षोडशोपचार पूजन

ॐ सिद्धि विनायकाय नमः . ध्यायामि . 
ॐ सिद्धि विनायकाय नमः . आवाहयामि . 
ॐ सिद्धि विनायकाय नमः . आसनं समर्पयामि . 
ॐ सिद्धि विनायकाय नमः . अर्घ्यं समर्पयामि . 
ॐ सिद्धि विनायकाय नमः . पाद्यं समर्पयामि . 
ॐ सिद्धि विनायकाय नमः . आचमनीयं समर्पयामि . 
ॐ सिद्धि विनायकाय नमः . उप हारं समर्पयामि . 
ॐ सिद्धि विनायकाय नमः . पंचामृत स्नानं समर्पयामि . 
ॐ सिद्धि विनायकाय नमः . वस्त्र युग्मं समर्पयामि . 
ॐ सिद्धि विनायकाय नमः . यज्ञोपवीतं धारयामि . 
ॐ सिद्धि विनायकाय नमः . आभरणानि समर्पयामि . 
ॐ सिद्धि विनायकाय नमः . गंधं धारयामि . 
ॐ सिद्धि विनायकाय नमः . अक्षतान् समर्पयामि . 
ॐ सिद्धि विनायकाय नमः . पुष्पैः पूजयामि . 
ॐ सिद्धि विनायकाय नमः . प्रतिष्ठापयामि .

अथ अंग पूजा

विनायक (गणेश) के पाँच नाम चुनें और ऐसा कहें :
ॐ महा गणपतये नमः . पादौ पूजयामि . 
ॐ विघ्न राजाय नमः . उदरम् पूजयामि . 
ॐ एक दन्ताय नमः . बाहुं पूजयामि . 
ॐ गौरी पुत्राय नमः . हृदयं पूजयामि . 
ॐ आदि वन्दिताय नमः . शिरः पूजयामि . 
ॐ सिद्धि विनायकाय नमः . अंग पूजां समर्पयामि .

अथ पत्र पूजा

विनायक (गणेश) के पाँच नाम चुनें और ऐसा कहें :
ॐ महा गणपतये नमः . आम्र पत्रम् समर्पयामि . 
ॐ विघ्न राजाय नमः . केतकि पत्रम् समर्पयामि . 
ॐ एक दन्ताय नमः . मन्दार पत्रम् समर्पयामि . 
ॐ गौरी पुत्राय नमः . सेवन्तिका पत्रं समर्पयामि . 
ॐ आदि वन्दिताय नमः . कमल पत्रं समर्पयामि . 
ॐ सिद्धि विनायकाय नमः . पत्र पूजां समर्पयामि .

अथ पुष्प पूजा

विनायक (गणेश) के पाँच नाम चुनें और ऐसा कहें :
ॐ महा गणपतये नमः . जाजी पुष्पं समर्पयामि . 
ॐ विघ्न राजाय नमः . केतकी पुष्पं समर्पयामि . 
ॐ एक दन्ताय नमः . मन्दार पुष्पं समर्पयामि . 
ॐ गौरी पुत्राय नमः . सेवन्तिका पुष्पं समर्पयामि . 
ॐ आदि वन्दिताय नमः . कमल पुष्पं समर्पयामि . 
ॐ सिद्धि विनायकाय नमः . पुष्प पूजां समर्पयामि .

नाम पूजा

अगर सम्भव हो तो गणेश के 108 नाम जपें :
ॐ सुमुखाय नमः . एक दन्ताय नमः . 
कपिलाय नमः . गज कर्णकाय नमः . 
लम्बोदराय नमः . विकटाय नमः . 
विघ्न राजाय नमः . विनायकाय नमः . 
धूम केतवे नमः . गणाध्यक्षाय नमः . 
भालचन्द्राय नमः . गजाननाय नमः . 
वक्रतुण्डाय नमः . हेरम्बाय नमः . 
स्कन्द पूर्वजाय नमः . सिद्धि विनायकाय नमः . 
श्री महागणपतये नमः . नाम पूजां समर्पयामि .

उत्तर पूजा

ॐ सिद्धि विनायकाय नमः . धूपं आघ्रापयामि . 
ॐ सिद्धि विनायकाय नमः . दीपं दर्शयामि . 
ॐ सिद्धि विनायकाय नमः . नैवेद्यं निवेदयामि . 
ॐ सिद्धि विनायकाय नमः . फलाष्टकं समर्पयामि . 
ॐ सिद्धि विनायकाय नमः . ताम्बूलं समर्पयामि . 
ॐ सिद्धि विनायकाय नमः . कर्पूर नीराजनं समर्पयामि . 
ॐ सिद्धि विनायकाय नमः . मंगल आरतीं समर्पयामि . 
ॐ सिद्धि विनायकाय नमः . पुष्पांजलिं समर्पयामि . 
यानि कानि च पापानि जन्मान्तर कृतानि च .
तानि तानि विनश्यन्ति प्रदक्षिणा पदे पदे ..
प्रदक्षिणा नमस्कारान् समर्पयामि . 
ॐ सिद्धि विनायकाय नमः . समस्त राजोपचारान् समर्पयामि . 
ॐ सिद्धि विनायकाय नमः . मंत्र पुष्पं समर्पयामि . 
वक्रतुण्ड महाकाय सूर्यकोटि समप्रभ .
निर्विघ्नं कुरु मे देव सर्व कार्येषु सर्वदा ..
प्रार्थनां समर्पयामि . 
आवाहनं न जानामि न जानामि विसर्जनं .
पूजाविधिं न जानामि क्षमस्व पुरुषोत्तम ..
क्षमापनं समर्पयामि .

विसर्जन पूजा

ॐ सिद्धि विनायकाय नमः . पुनरागमनाय च .
भारत के केंद्रीय अन्तरिम बजट २०१९

भारत के केंद्रीय अन्तरिम बजट २०१९ वित्त मंत्री पीयूष गोयलद्वारा १ फरवरी २०१९ को प्रस्तुत किया गया था   सरकार ने प्रधानमंत्री किसान सम्मान निधि और प्रधानमंत्री श्रम योगी मन्थन की शुरुआत की ।

मुख्य आकर्षण

2018-19 के लिए राजकोषीय घाटा जीडीपी का 3.4% होगा। 6,000 (US$87.6)  प्रति वर्ष गरीब किसानों (जिनके पास 2 हेक्टर से कम भूमि है) के लिए प्रधानमंत्री किसान सम्मान निधि के तहत। 3,000 (US$43.8)  के तहत असंगठित क्षेत्र श्रमिक को माह पेंशन प्रति प्रधानमंत्री श्रम योगी मंधन  ।  यह २९से ६० वर्ष की आयु से रु100 / माह के संग्रह के अधीन है।  
आय कर राहत  5,00,000 (US$7,300)  तक आय के लिए  यु/ एस 87Aके तहत मिलेगी ।  वेतनभोगी वर्ग के लिए 50,000 (US$730)  के मानक कटौती।
उत्तरी गोलार्ध

उत्तरी गोलार्ध पृथ्वी का वह भाग है जो भूमध्य रेखा के उत्तर में है। अन्य सौर मण्डल के ग्रहों की उत्तर दिशा पृथ्वी के उत्तरी ध्रुव के स्थिर समतल में लिया जाता है। पृथ्वी के अक्षीय झुकाव की वजह से उत्तरी गोलार्ध में शीत ऋतु, दक्षिणायन (२२ दिसंबर के आसपास) से वसंत विषुव (लगभग २३ मार्च) तक चलता है और ग्रीष्म ऋतु, उत्तरायण (२१ जून) से शरद विषुव (लगभग २३ सितंबर) तक चलता है। उत्तरी गोलार्ध का उत्तरी ‌छोर पूरी तरह ठोस नहीं है, वहाँ समुद्र के बीच जगह-जगह विशाल हिमखन्ड मिलते हैं।

भूगोल और जलवायु

आर्कटिक, आर्कटिक रेखा के उत्तर में एक प्रदेश है। इसका जलवायु की, ठंड सर्दियों और शांत गर्मियों की विशेषता है। वर्षा ज्यादातर बर्फ के रूप में आता है। यहाँ गर्मियों में कुछ दिनों में सूरज कभी डूबता नहीं और सर्दियों के दौरान कुछ दिनों उगता नहीं है। इन चरणों की अवधि, उत्तरी ध्रुव के पास कई महीनों के लिए और आर्कटिक रेखा पर एक दिन होती है। आर्कटिक रेखा और कर्क रेखा के बीच में समशीतोष्ण कटिबन्ध का क्षेत्र आता है। गर्मियों और सर्दियों के बीच इन क्षेत्रों में परिवर्तन आम तौर पर हल्के पर अप्रत्याशित होते हैं। ऊष्णकटिबन्ध क्षेत्रों में सभी वर्ष दौर आम तौर पर गर्म तापमान होता हैं; गर्मियों के महीनों के दौरान बरसात के मौसम का, और सर्दियों के महीनों के दौरान शुष्क मौसम का अनुभव आता हैं। उत्तरी गोलार्ध में कॉरिऑलिस प्रभाव की वजह से हवाऍ दाहिनी ओर मुडने की कोशिश करती है। ये सबसे अच्छा उत्तर अटलांटिक और उत्तरी प्रशांत महासागरों में सागर परिसंचरण पैटर्न में देखा जाता है।

एक सौर घड़ी के छाया की चाल उत्तरी गोलार्ध में दक्षिणावर्त होती है। दिन के दौरान सूर्य दक्षिणी दिशा की स्थिति में अधिकतम बढता है। इसके अलावा, चंद्रमा की दक्षिणी गोलार्ध की तुलना में "उल्टा" दृश्य प्रकट होता है। यहाँ सितारों के दृश्य भी बहुत अलग है। उत्तरी ध्रुव, आकाशगंगा के गांगेय केंद्र की दुसरी दिशा मैं है। कम चमकदार सितारों, दक्षिणी गोलार्ध की तुलना में उत्तरी गोलार्ध में ज्यदा दिखाई देते हैं, इससे गहरे अंतरिक्ष अवलोकन में असानी होती है।
ट्रेसी कैल्डवेल डायसन

ट्रेसी कैल्डवेल डायसन एक अमेरिकी रसायनज्ञ और नासा के अंतरिक्ष यात्री है जिन्होंने अगस्त २००७ में स्पेस शटल एंडेवर उड़ान एसटीएस -118 में मिशन में उड़ान भरी थी। उनका जन्म १४ अगस्त १९६९ को हुआ था। वह ४ अप्रैल २०१० और २५ सितंबर २०१० के बीच अंतर्राष्ट्रीय अंतरिक्ष स्टेशन पर अभियान-२४ क्रू का हिस्सा थी। उन्होंने तीन अंतरिक्षवाच को पूरा कर लिया है और 22 घंटों से अधिक ईवा में प्रवेश कर रखा है जिसमें वह एक खराब कूलेंट पंप को बदलने के लिए काम करती रही।
ट्रेसी कैल्डवेल डायसन ने कैलिफोर्निया स्टेट यूनिवर्सिटी में एक स्नातक शोधकर्ता के रूप में ही फुलरटन (सीएसयूएफ), कैल्डवेल डायसन ने वायुमंडलीय रूप से प्रासंगिक गैस-चरण रसायन विज्ञान के अध्ययन के लिए लेजर-आयनीकरण, समय-समय पर फ्लाइट मास स्पेक्ट्रोमीटर से जुड़े इलेक्ट्रॉनिक्स और हार्डवेयर का निर्माण, कार्यान्वित और कार्यान्वित किया। उन्होंने कैलिफोर्निया विश्वविद्यालय, डेविस, कैल्डवेल डायसन ने सामान्य रसायन विज्ञान प्रयोगशाला सिखाया और अपने स्नातक अनुसंधान शुरू किया। उनके निबंध कार्य ने इलेक्ट्रॉन स्पेक्ट्रोस्कोपी, लेजर डिस्प्शन और फूरियर ट्रांससमर्स मास स्पेक्ट्रोमेट्री तकनीक का उपयोग कर आणविक स्तर की सतह प्रतिक्रिया और धातु की सतहों के कैनेटीक्स पर ध्यान केंद्रित किया। वह जून १९९८ में नासा द्वारा चयनित की गयी और उन्होंने अगस्त १९९८ में प्रशिक्षण शुरू किया। उनके अंतरिक्ष यात्री उम्मीदवार प्रशिक्षण में अवतरण ब्रीफिंग और पर्यटन, कई वैज्ञानिक और तकनीकी ब्रीफिंग, शटल और इंटरनेशनल स्पेस स्टेशन (आईएसएस) प्रणालियों में गहन निर्देश, शारीरिक प्रशिक्षण, ग्राउंड स्कूल टी-38 उड़ान प्रशिक्षण के लिए तैयार करने के साथ-साथ पानी और जंगल की जीवित रहने की तकनीक सीखने के लिए। इस प्रशिक्षण और मूल्यांकन को पूरा करने के लिए उसे मिशन विशेषज्ञ के रूप में उड़ान नियत करने के लिए योग्य बनाया गया। कैल्डवेल डायसन को ८-२१ अगस्त २००७ को एसटीएस -118, स्पेस शटल एंडेवर पर भेजा गया, जो कि 119 वीं अंतरिक्ष शटल उड़ान थी, स्टेशन की २२वें उड़ान और एंडेवर के लिए २०वीं उड़ान थी। इस उड़ान के लिए कैल्डवेल डायसन को मिशन स्पेशलिस्ट 1 के रूप में नियुक्त किया गया था। मिशन एंडेवर के दल के दौरान सफलतापूर्वक एक अन्य ट्रस खंड, एक नई जीरोस्कोप और बाह्य स्पेयर पार्ट्स मंच को अंतर्राष्ट्रीय अंतरिक्ष स्टेशन में जोड़ा गया। ४ अप्रैल २०१० को, कैलडेल डायसन आईएसएस पर एक्सपीडिशन 23 क्रू में शामिल हुए। वह २ अप्रैल २०१० को रूसी सोयुज कैप्सूल (सोयुज टीएमए -18) पर बैकोनूर स्पेसपोर्ट से उड़ान भरी। अभियान के चालक दल के हिस्से के रूप में १७६ दिन की कर्तव्य के बाद, वह सोयुज टीएमए-18 लैंडिंग इकाई के साथ पृथ्वी पर लौट आया। कमांडर अलेक्सांड्स स्केवर्टोव और फ्लाइट इंजीनियर मिखाइल कॉर्निएन्को के साथ, डायसन २५ सितंबर २०१० को कजाखस्तान में उतरा। उन्हें नासा प्रदर्शन पुरस्कार (२००२ और २००१), नासा सुपीरियर उपलब्धि पुरस्कार (२०००), नासा ग्रुप अचीवमेंट अवार्ड - रूसी क्रुसेडर टीम (२०००), मानद डॉक्टरेट, कैलिफोर्निया स्टेट यूनिवर्सिटी, फुलरटन (सीएसयूएफ) (२००८) पुरस्कारों से सम्मानित किया गया।
२२४१ ईसा पूर्व

२२४१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २२४१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुवैत में धर्म

कुवैत में इस्लाम आधिकारिक धर्म है, जिसमें अधिकांश नागरिक आबादी मुस्लिम हैं। कुवैत का मूल ईसाई समुदाय है; 259-400 ईसाई कुवैती नागरिकों के बीच हैं। बहाई कुवैती नागरिकों की एक छोटी संख्या है। कुवैत में अधिकांश व्यय मुस्लिम, हिंदू, ईसाई या बौद्ध हैं।

इसलाम धर्म

अधिकांश कुवैती नागरिक मुसलमान हैं; यह अनुमान लगाया गया है कि 60% -65% सुन्नी हैं और 35% -40% शिया हैं। कुवैत के समाज में कुछ अन्य मामूली मुस्लिम संप्रदायों का अस्तित्व है, लेकिन बहुत कम या दुर्लभ संख्या में। गैर-नागरिक सुन्नी की संख्या का कोई अनुमान नहीं है, लेकिन अनुमानित 100,000 गैर-नागरिक शिया हैं। 2001 में, 525,000 सुन्नी कुवैती नागरिक, 300,000 शिया कुवैती नागरिक और 820,000 कुल कुवैती नागरिक थे, इस प्रकार सुनीस ने 64% का गठन किया और शिया ने कुवैती नागरिक आबादी का 36.5% गठन किया। 2002 में, अमेरिकी विदेश विभाग ने बताया कि शिया कुवैतियों ने कुवैत की नागरिक आबादी का 30% -40% का गठन किया था,  यह देखते हुए कि 525,000 सुन्नी कुवैती नागरिक थे और कुल में 855,000 कुवैती नागरिक थे (61% सुन्नी, 3 9% शियास)। 2004 में, कुल मिलाकर 600,000 सुन्नी कुवैत नागरिक, 300,000-350,000 शिया कुवैती नागरिक और 913,000 कुवैती नागरिक थे। 2007 में, 70% नागरिक थे जो इस्लाम की सुन्नी शाखा से संबंधित थे, जबकि शेष 30% नागरिक शिया मुस्लिम हैं|

ईसाई धर्म

कुवैत में ईसाई धर्म अल्पसंख्यक धर्म है। कुवैत का मूल ईसाई समुदाय है, 200 से 400 ईसाई कुवैती नागरिकों के बीच हैं। 2014 में, कुवैत में रहने वाले 259 ईसाई कुवैत थे। कुवैत एकमात्र जीसीसी देश है, बहरीन के अलावा एक स्थानीय ईसाई आबादी है जो नागरिकता रखती है। गैर-नागरिक आबादी में, कुवैत में अनुमानित 600,000 ईसाई हैं। सरकार द्वारा मान्यता प्राप्त ईसाई चर्चों में रोमन कैथोलिक चर्च, कॉप्टिक रूढ़िवादी चर्च, राष्ट्रीय ईवाजेलिकल चर्च कुवैत (प्रोटेस्टेंट), अर्मेनियाई अपोस्टोलिक चर्च, ग्रीक रूढ़िवादी चर्च, ग्रीक कैथोलिक (मेलकाइट) चर्च और एंग्लिकन चर्च शामिल हैं।

यहूदी धर्म

1950 के दशक से पहले कुछ कुवैती यहूदी थे, हालांकि सभी यहूदी परिवार 1980 के दशक तक कुवैत छोड़ चुके थे। वर्तमान में कोई ज्ञात यहूदी नागरिक नहीं हैं और अनुमानित कुछ दर्जन यहूदी विदेशी निवासी श्रमिक हैं।

बुद्ध धर्म

कुवैत में 100,000 गैर-नागरिक बौद्ध रहते हैं।
एरॉन श्वार्ट्ज

एरॉन श्वार्ट्ज (जनम 8 नवम्बर 1986, मृत्यु 11 जनवरी 2013) एक प्रसिद्ध कंप्यूटर प्रोग्रामर थे जिन्हें ऑटोमेटिक न्यूज फीड्स (जिसका एक रूप पॉडकास्ट भी है) के अविष्कार के लिए जाना जाता है। वे सोशल न्यूज वेबसाइट रेडिट के संस्थापक भी थे। 11 जनवरी 2013 में मात्र 26 साल की उम्र में इनकी मृत्यु हुई।
वे इंटरनेट व सूचना को मुफ्त उपलब्ध कराने के पक्षधर थे। इन्हीं प्रयासों में वे कई बार कानून की रेखा भी लाँघ गए जिससे अमेरिकी सरकार ने उन्हें डेटा चोरी और हैकिंग के मामले में आरोपी भी बनाया।

प्रारंभिक जीवन

एरॉन का जनम 8 नवम्बर 1986 को शिकागो में हुआ। इनके पिता के अनुसार उसने 10 साल से भी कम उम्र में अपना पहला कंप्यूटर प्रोग्राम बनाया था जो कि सूडोकू नाम पहेली को हल करने के लिए था।
उन्होंने 13 साल की उ म्र में लोगों की मदद से तैयार होने वाला ऑनलाइन इंसाइक्लोपीडिया भी तैयार किया, जो बाद में 'विकिपीडिया' की प्रेरणा बना।
17 की उम्र में श्वार्ट्ज स्टैनफोर्ड यूनिवसिर्टी पहुंचे। जहाँ उन्होंने सोशल न्यूज वेबसाइट रेडिट की नींव डाली।

मुक्त सूचना के लिए कार्य

श्वार्ट्ज के पिता का कहना है कि श्वार्ट्ज का बचपन से मानना था कि जिस डिजीटल इन्फॉर्मेशन में कोई लागत न हो, उसे मुफ्त ही उपलब्ध होना चाहिए। उनका यह भी कहना है कि श्वार्ट्ज ने कभी पाइरेसी का समर्थन नहीं किया।
यूनिवसिर्टी में पढ़ाई के दौरान उन्होंने अमेरिकी सरकार के स्टॉप ऑनलाइन पाइरेसी ऐक्ट के खिलाफ आंदोलन भी चलाया क्योंकि इसे वे इंटरनेट की आजादी के खिलाफ मानते थे।
2008 में उनहोंने एक सरकारी वेबसाइट 'पेसर' से ट्रायल पीरियड में ही 1.8 करोड़ पेज डाउनलोड किए और उन्हें मुफ्त बांट दिया जबकि यह साईट प्रति पेज 10 सेंट चार्ज करती थी। चूंकि ट्रायल पीरियड में यह सुविधा मुफ्त उपलब्ध होती है, अतः सरकारी एजेंसियाँ इस मामले में उनके खिलाफ कुछ नहीं कर सकी।

कानून की सीमा का उल्लंघन

ऐसी ही एक साईट जेक्स्टर जो पुराने अकैडमिक जरनल्स को डाउनलोड करने के लिए स्कूलों से सालाना 50 हजार डॉलर से ज्यादा वसूलती है। 2011 में श्वार्ट्ज ने मेसाच्युट्स इंस्टिट्यूट ऑफ टेक्नॉलजी के कैंपस में छात्रो के लिए उपलब्ध सुविधा के जरिए जेक्स्टर नाम की साइट से लाखों पेज डाउनलोड कर लिए जिसके लिए कैंपस पुलिस ने उन्हें गिरफ्तार कर लिया। उनकी मृत्यु के बाद अमेरिकी सरकार ने इस केस को बंद कर दिया।
शुपियाँ ज़िला

सुरक्षा

हेफ शीरमाल इलाके चिल्लीपोरा आर्मी कैंप है।